## 4. ročník konferencie PRO-ENERGY FORUM 2018, 22.5.2018, Pezinok

**Po niekoľkoročnej odmlke sa opäť môžete stretnúť s poprednými odborníkmi z viacerých oblastí energetiky na jednom mieste. Obnovená konferencia PRO-ENERGY FORUM sa bude konať 22. mája 2018 v hoteli Rozálka v Pezinku.**

Konferencia PRO-ENERGY FORUM voľne kopíruje koncept už zavedenej jesennej konferencie PRO-ENERGY CON, ktorá sa bude tento rok konať už po ôsmykrát v Kurdějove u Hustopečí (tento rok prebehne 14.-15.11.). Zatiaľ čo 1,5-dňová konferencia v Kurdějove prebieha prevažne na báze česko-slovenskej akcie, jednodňové PRO-ENERGY FORUM je poňaté viac medzinárodne, k čomu Bratislava s ohľadom na tesné susedstvo s Maďarskom a Rakúskom, vyslovene nabáda. Rokovacími jazykmi konferencie budú čeština/slovenčina a angličtina a bude zabezpečené aj tlmočenie SK-EN a EN-SK.

Na čo sa budete môcť okrem krásneho prostredia tešiť?

Na programe konferencie sú štyri panelové diskusie, ktoré povedú skúsení moderátori a ktorých účastníkmi budú poprední odborníci zo Slovenska a z niekoľkých stredoeurópskych krajín. Dopoludňajšie dva bloky budú venované výhľadu slovenskej energetiky v stredoeurópskom kontexte, popoludňajšia časť bude zameraná na možnosti bezuhlíkovej energetiky na Slovensku a v jeho najbližšom okolí.

Diskusné bloky sú nasledujúce:

1. blok - Praktické dopady Zimného balíčka na energetiku
2. blok - Distribúcia, regulácia - nové obchodné modely
3. blok - Jadrová energetika strednej a východnej Európy
4. blok - Ako môžu OZE doplniť jadro?

Program, postupne dopĺňaný o potvrdených rečníkov, môžete nájsť na stránke konferencie <http://proenergyforum.sk>, kde sú aj ďalšie informácie o konferencii s možnosťou registrácie.

**Kontakt:**

Ing. Martin Havel, PhD., Šéfredaktor PRO-ENERGY magazínu, odborný garant konferencie: havel@pro-energy.cz
Mgr. Markéta Šimková, technické zabezpečenie a registrácia na konferenciu: marketa.simkova@energy-hub.cz

*O spoločnosti ENERGY HUB s.r.o.*

*Spoločnosť ENERGY-HUB s.r.o., vydavateľ energetického štvrťročníka PRO-ENERGY magazín a prevádzkovateľ českého a slovenského internetového portálu o energetike* [*www.energy-hub.cz*](http://www.energy-hub.cz)

 *Spoločnosť tiež organizuje jesennú energetickú konferenciu PRO-ENERGY CON v Kurdějove u Hustopečí a jarnú energetickú konferenciu PRO-ENERGY FORUM v Pezinku.*